Komisijos reglamentas (EB) Nr. 1495/2002
2002 m. rugpjūčio 21 d.
papildantis Reglamento (EB) Nr. 2400/96 dėl tam tikrų pavadinimų įtraukimo į Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą (Piment d'Espelette arba Piment d'Espelette - Ezpeletako Biperra, Oberpfälzer Karpfen, Carne da Charneca ir Carne Cachena da Peneda)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 2796/2000 [2], ypač į jo 6 straipsnio 3 ir 4 dalis,
kadangi:
(1) Pagal Reglamento (EEB) Nr. 2081/92 5 straipsnį Portugalija Komisijai padavė dvi paraiškas dėl "Carne da Charneca" ir "Carne Cachena da Peneda" pavadinimų užregistravimo kilmės vietos nuoroda, Prancūzija Komisijai padavė paraišką dėl "Piment d’Espelette" arba "Piment d’Espelette - Ezpeletako Biperra" pavadinimo užregistravimo kilmės vietos nuoroda, o Vokietija Komisijai padavė paraišką dėl "Oberpfälzer Karpfen" pavadinimo užregistravimo geografine nuoroda.
(2) Pagal minėto reglamento 6 straipsnio 1 dalį buvo nustatyta, kad šios paraiškos atitinka visus to reglamento reikalavimus, visų pirma, jose pateikta visa minėto reglamento 4 straipsnyje numatyta informacija.
(3) Šio reglamento priede nurodytus pavadinimus paskelbus Europos Bendrijų oficialiajame leidinyje [3], Komisija negavo nė vieno pagal minėto reglamento 7 straipsnį pareikšto protesto.
(4) Dėl to šiuos pavadinimus reikėtų įtraukti į "Saugomų kilmės vietos nuorodų ir saugomų geografinių nuorodų registrą" ir tokiu būdu saugoti visoje Bendrijoje kaip saugomas kilmės vietos nuorodas arba saugomas geografines nuorodas.
(5) Šio reglamento priedas papildo Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 1241/2002 [5], priedą,
PRIĖMĖ ŠĮ REGLAMENTĄ:
1 straipsnis
Šio dokumento priede nurodyti pavadinimai įtraukiami į Reglamento (EB) Nr. 2400/96 priedą ir kaip saugomos kilmės vietos nuorodos (SKVN) arba saugomos geografinės nuorodos (SGN) įrašomi į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą".
2 straipsnis
Šis reglamentas įsigalioja 20 dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. rugpjūčio 21 d.